ועדת הכספים, כנסת 20, פרוטוקול מספר 942, 2018-02-05 10:00

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר-היום: אישור מוסדות ציבור לעניין סעיף 61 לחוק מיסוי מקרקעין (רשימה שסימנה 1-13-40-18).

משה גפני: אני מקדם בברכה את השוטרים שהגיעו לכאן כאורחי הכנסת לרגל יום השוטר.

משה גפני: ברוכים הבאים.

משה גפני: העלינו את הנושא הזה בשבוע שעבר, אבל מיקי לוי ביקש שיהיה מספיק זמן כדי לעבור על הפרטים של המוסדות והעברנו את זה להיום.

משה גפני: ארז אורעד, אחראי על סעיף 46, שתאמר את הבקשה.

<ארז אורעד: בוקר טוב לכולם.

<ארז אורעד: אני מתכבד להביא לאישור ישיבת הכספים את רשימת מוסדות ציבור לפי סעיף 46 וגם לפי סעיף 61 לאישור ועדת כספים.

<ארז אורעד: אני מציין שמיקי לוי אמנם לא נמצא היום וביקש לעבור על הרשימה.

<ארז אורעד: הוא נתן לי הערה אחת לגבי רשימה מסוימת שבדקנו אותה.

<ארז אורעד: אני גם אדווח פה גם לגבי העמותה.

<ארז אורעד: זה סעיף 16, עמותת אדרת אליהו.

<ארז אורעד: הוא העביר לי מידע מסוים.

משה גפני: מה ההערה ומה התשובה?

<ארז אורעד: לגבי העמותה הזאת, הוא טען שאחד מחברי הוועד נפתחה נגדו חקירה פלילית בעוון משהו מסוים שלא אפרט אותו פה, זה נמצא בעיתונות.

<ארז אורעד: פנינו לעמותה והעמותה למעשה הסירה את חבר הוועד הזה מחברות בוועד.

<ארז אורעד: יש לי את כל המסמכים פה.

משה גפני: זאת אומרת שהוא לא חבר יותר בעמותה הזאת.

<ארז אורעד: הוא לא חבר יותר בעמותה הזאת.

<ארז אורעד: לכן, למרות שעדיין לא הוגש כתב אישום ואין עדיין ראיות ושום ערכאה משפטית לא דנה כך, מבחינה ציבורית אנחנו מצאנו לנכון וגם העמותה מצאה לנכון להפסיק את מועמדותו עד לאחר התבררות כל העניין.

<ארז אורעד: לכן אני מביא את העמותה הזאת לאחר הערות חבר הכנסת מיקי לוי.

<ארז אורעד: בשונה ממה שמופיע בסעיף שהאישור הוא לשלוש שנים, כאן אנחנו ממליצים לתת לעמותה לשנה אחת, כי אנחנו רוצים לתת זמן ולראות מה קורה בעמותה.

משה גפני: מה קורה לאחר שנה במקרים האלה?

משה גפני: אני רואה שיש פה הרבה לשנה.

<ארז אורעד: דרך אגב, העמותות שנמצאות לשנה אלה עמותות שהן בתקופת התפר, שיש להן רק אישור הגשת מסמכים.

משה גפני: מה קורה כעבור שנה?

<ארז אורעד: למעשה העמותות האלה לא מקבלות חידוש אוטומטי מרשות המיסים לאחר שנה.

<ארז אורעד: במערכות שלנו זה נרשם שיש להם אישור לשנה, כולל סיבת החסימה לשנה.

<ארז אורעד: אז למעשה מבקשים מהם להגיש בקשה מחדש.

<ארז אורעד: הם נבדקים מחדש ובמידת הצורך הם מאושרים או שלא מאושרים.

משה גפני: תודה.

משה גפני: חבר הכנסת עמר בר-לב בבקשה.

עמר בר-לב: תודה אדוני היושב ראש.

עמר בר-לב: עברתי כאן על רשימת הארגונים, יש 72 ארגונים.

עמר בר-לב: לפי מה נקבע המוסד?

עמר בר-לב: אני מסתכל על המכתב שהופנה אלינו, מוסד ציבורי לעניין הסעיף הזה.

עמר בר-לב: למה אני שואל את זה?

עמר בר-לב: כי מתוך ה-72 ארגונים האלה, רק לפי השם, נראה לי שבערך 35 שהם 50%, הם ישיבות כאלה ואחרות.

עמר בר-לב: שוב, לפי השמות אין אף ארגון עם שם שנשמע לי קשור ל-20% מתושבי ישראל שהם ערבים.

עמר בר-לב: אין לי טענה ספציפית לשום ארגון ספציפי, אבל השאלה שלי איך זה נקבע?

עמר בר-לב: גם אין לי טענה שיש פה 35 ארגונים שלפי השם נשמעים כמו ישיבות וכוללים, בתי כנסת, אולפנה לבנות וכן הלאה, אבל אני שואל מי קובע איזה ארגון נכנס לקריטריון הזה?

משה גפני: מוסי רז, בבקשה.

מוסי רז: ראשית, אני רוצה להצטרף לדברים של חבר הכנסת בר-לב.

מוסי רז: אני חושב שהם מאוד נכונים.

מוסי רז: הבעיה שלי היא הרבה יותר מערכתית.

מוסי רז: אני מודה, הבעיה שלי היא עם החוק.

מוסי רז: אין לי כלים לבחון את העמותות האלה ומה מגיע ומה לא מגיע וכמובן שנאשר את זה כמו תמיד.

מוסי רז: בעצם אנחנו יצרנו כאן בחקיקה מנגנון שעולה למדינת ישראל יותר מ-390 מיליון שקלים בשנה, שמשחרר הכנסות של כמעט 2 מיליארד שקל, של אנשים שמעבירים לעמותות.

מוסי רז: בעצם הפרטנו את מס ההכנסה.

מוסי רז: אנחנו גורמים לזה שאנשים עשירים מעבירים 2 מיליארד שקלים על-פי בחירתם לעמותות שקרובות לליבם.

מוסי רז: אני מניח שברוב המוחלט של המקרים הן עושות דברים נהדרים, אבל גם קצבאות נכות זה דבר נהדר, גם ביטחון זה דבר נהדר, גם משטרה זה דבר נהדר.

מוסי רז: אנחנו בעצם מונעים מעצמנו מס, מחלקים לעשירים במדינת ישראל 2 מיליארד שקלים, על-מנת שהם יחלקו אותם לעמותות ככל העולה על רוחם.

מוסי רז: אני חושב שאנחנו כוועדת כספים צריכים לבוא ולשים איזה סייג לחגיגה הזאת.

מוסי רז: אני לא נגד תרומות ובוודאי לא נגד העמותות, אבל העובדה שאדם יכול לתרום עד 9 מיליון שקלים, שזה פי 20 ממה שהיה עד לפני לא הרבה שנים ולקבל על זה זיכוי במס, אני חושב שהיא מופרזת.

מוסי רז: היא דבר שאנחנו לא צריכים לתת לו יד.

מוסי רז: אני מציע שהוועדה בחקיקה תציע להוריד את ה-9 מיליון שקלים האלה.

מוסי רז: אני לא יודע אם לשני מיליון או למיליון, אבל להפסיק את החגיגה הזאת שהיא לרעת כולם.

משה גפני: תודה.

משה גפני: אתה רוצה להשיב?

<ארז אורעד: לחבר הכנסת בר-לב.

<ארז אורעד: כל העמותות מובאות לפה מכוח סעיף 92 לפקודת מס הכנסה וסעיף 46, כאשר המחוקק קבע מספר מטרות על כמו: דת, חינוך, תרבות, ספורט, סעד, מדע, התיישבות וכן הלאה.

<ארז אורעד: יש גם סעיף שיעורי לשר האוצר, מכוח הסעיף הזה בתקנות יש 32 מטרות.

<ארז אורעד: כל שר אוצר משתמש לפי סמכותו, כל שר לפי אג'נדה שלו.

<ארז אורעד: מביאים את זה פה לאישור ועדת כספים.

<ארז אורעד: לעניין הנושא השני ששאלת.

משה גפני: הבנתי שיש מועצה אצלכם.

<ארז אורעד: כן.

<ארז אורעד: אני כרגע נותן את התהליך.

<ארז אורעד: הליך האישור מתבצע בצורה כזאת – ובכך אני מגיע לשאלה השנייה ששאלת.

<ארז אורעד: מדוע 50% מהעמותות הן כאלה וכאלה?

<ארז אורעד: התייחסתי לזה אז כאשר חבר הכנסת אחמד טיבי שאל את השאלה.

<ארז אורעד: אמרתי שאין לי בכיס את העמותות בשלוף.

<ארז אורעד: למעשה זאת יוזמה של אותו גוף שרוצה להשתמש בכלי הזה.

<ארז אורעד: דרך אגב, זה כלי די נהדר - - -

עמר בר-לב: יש לך מושג כמה עמותות נפסלו הארגון הזה ומדוע הם נפסלו, או פשוט זאת יוזמה של כאלה ולא אחרים?

משה גפני: הוא מדבר על סעיף 46, האם יש כאלה שנפסלו?

מוסי רז: כן.

מוסי רז: שללו להם את ההגדרה כמוסד ציבורי ולכן הם בכלל לא יכלו לבקש.

<ארז אורעד: אני אענה גם לטובת השוטרים שנמצאים כאן לכבוד יום השוטר, אז אולי ארחיב איזו דקה דקותיים.

<ארז אורעד: סך-הכול כל היופי בעניין שזה חברה אזרחית פעילה, חבר הכנסת מוסי רז.

<ארז אורעד: זאת פעילות שלא צריך שמישהו יגבה ממך את המס ואז יחליט בוועדת הכספים אם לתת לכאן או לכאן לפי ראות עיניו.

<ארז אורעד: כאן למעשה מעצימים את האזרח כי זאת חברה אזרחיות פעילה.

מוסי רז: מחזקים האזרח החזק, העשיר.

<ארז אורעד: אומרים לאדם, אדוני אתה רוצה לקבוע מה ייעשה עם המס שלך?

<ארז אורעד: אתה תקבע מה יעשה עם המס שלך עד 10 מיליון.

<ארז אורעד: למעשה זה מצטבר.

<ארז אורעד: זה כל היופי, שאנחנו לא צריכים לאישור של מישהו.

<ארז אורעד: נגיד שאני רוצה פעולות של סעד - יש פה עמותות לפסיכוסומטיה, עמותות למען העורבים אפילו.

<ארז אורעד: כל מיני עמותות כאלה ואחריות.

<ארז אורעד: יש כאן עמותות לרכיבה על אופניים.

משה גפני: אני רואה באמת הרבה עמותות של אופניים.

מוסי רז: אני מאוד בעד להעצים את האזרח שבא לתרום 50 שקלים.

מוסי רז: אתה יודע מה?

מוסי רז: אפילו 500,000 שקלים.

מוסי רז: אבל להעצים אזרח שתורם 9 מיליון שקל?

משה גפני: עמותת טריאתלון זה גם אתה?

<ארז אורעד: כן.

<ארז אורעד: ייאמר נכון, שמגזר מסוים, שהצבעת עליו חבר הכנסת בר-ב, הוא יודע להשתמש בכלים האלה בצורה יפיפייה.

<ארז אורעד: כוללים, ישיבות ובתי כנסת זה למטרת דת.

עמר בר-לב: כמה פסלתם אם בכלל?

<ארז אורעד: בעבר רצינו לעשות נוהל מסוים שזה לא יגיע לוועדת כספים ואז אמרנו שנגיש דוחות.

<ארז אורעד: לא קיבלו את הנוהל בתקופת סלומינסקי.

משה גפני: הוא שואל כמה פסלתם?

<ארז אורעד: אני לא יכול להגיד כמה פסלנו כי אני לא מגיש דוחות לוועדת הכספים כל שנה.

<ארז אורעד: אני גם לא חושב שצריך לעשות דבר כזה.

עמר בר-לב: מעניין לוודא שיש עקרונות אוניברסליים.

<ארז אורעד: אני אסביר את התהליך ואז השאלה תתייתר.

<ארז אורעד: היום התהליך הוא תהליך של שקיפות.

<ארז אורעד: אנחנו יוצאים מנקודת הנחה שהכול גלוי.

<ארז אורעד: יש ועדה ציבורית.

<ארז אורעד: אדם מגיש בקשה לרשם העמותות.

<ארז אורעד: כל העמותות מגיעות לרשם העמותות, הן נבדקות על ידו, מקבלות אישור ניהול תקין, פותחות תיקים ואז זה מגיע לוועדה שלנו.

עמר בר-לב: זה שאתה מתחמק מתשובה ישירה זה מעורר חשד.

<ארז אורעד: לא מעורר חשד.

עמר בר-לב: אצלי זה מעורר חשד.

עמר בר-לב: היה הרבה יותר פשוט אם תגיד שבשנה האחרונה פסלתם 7, 70 או 7,000.

<ארז אורעד: אנחנו לא מגיעים לרמות כאלה.

<ארז אורעד: אני רוצה לדייק בנתונים.

<ארז אורעד: אני יכול לומר שמעט מאוד בקשות נדחות מסיבות טכניות.

<ארז אורעד: אנחנו בודקים אם יש מטרה ציבורית, אם יש 7 חברים בעמותה וכן הלאה.

<ארז אורעד: אל תתפוס אותי במילה אבל יש בערך 5% של עמותות שאין להן בכלל מחזור אז הן לא מקבלות את האישור.

<ארז אורעד: אנחנו מבקשים מחזור מינימאלי של 30,000 שקלים.

מוסי רז: למה?

<ארז אורעד: הוכחת רצינות.

<ארז אורעד: דרך אגב, באחת הוועדות רצו להעלות את זה ל-500,000 שקלים.

<ארז אורעד: ואז אמרו שאף אחד לא יגיש.

<ארז אורעד: אנחנו הסכמנו להשאיר את זה על 30,000 שקלים.

<ארז אורעד: יש גם כל מיני דברים טכניים ואחרים, מטרה ציבורית.

<ארז אורעד: באים רואי חשבון אומרים שהמטרה ראויה, זה נכון, אבל המטרה הזאת לא רשומה בספר החוקים של מדינת ישראל כמטרה ציבורית.

<ארז אורעד: מטרה ציבורית זה את משמונה המטרות ולכן אנחנו דוחים.

<ארז אורעד: אם תיקח אותי בעירבון מוגבל, בערך 5% בשנה אנחנו דוחים.

<ארז אורעד: אנחנו לא דוחים הרבה.

מוסי רז: אפשר לקבל שמות?

<ארז אורעד: זה תהליך שיכול לקחת זמן.

<ארז אורעד: תגישו בקשה מסודרת, אנחנו נראה.

<ארז אורעד: אנחנו מוכן שנגיש דוח כל שנה בתנאי שיקבלו את הנהלים.

משה גפני: תודה ארז.

משה גפני: אני רוצה להוסיף על מה שארז אומר.

משה גפני: במה מתחיל סעיף 46?

משה גפני: תדעו על מה אנחנו מדברים.

משה גפני: סעיף 46 זה דבר שקיים המון זמן.

משה גפני: אבל זה שעלה הסכום שנותנים זה לא מעלה, זה חיסרון גדול.

משה גפני: למי נותנים סעיף 46?

משה גפני: למי נותנים פטור מתרומות עד 9 מיליון שקלים?

משה גפני: המדינה עד היום נתנה את זה.

משה גפני: הרי במשך השנים המדינה יצאה מלתת.

משה גפני: מבחינה חברתית מדינת ישראל אמרה שיותר היא לא נותנת יותר כסף.

משה גפני: תביאו תרומות ניתן לכם פטור ממס אם אתם תעמדו בקריטריונים של החוק.

משה גפני: הסכום הולך וגדל כי המדינה הולכת ויוצאת.

משה גפני: תמיד אני מביא את הדוגמה של אחות בריאות התלמיד.

משה גפני: יש היום עמותות לצורך העניין הזה.

מוסי רז: עמותה בתל-אביב תצליח לגייס יותר או פחות?

משה גפני: אני לא יודע.

משה גפני: קודם כל שנדע.

משה גפני: כשאתה אומר בתי כנסת, למשל.

משה גפני: בתי כנסת מככבים ברשימה הזאת.

משה גפני: למה הם מככבים ברשימה הזאת כי המדינה לא נותנת לבתי כנסת.

מוסי רז: אין לי בעיה עם בתי כנסת.

מוסי רז: יש לי בעיה עם זה שבית כנסת יצליח יותר מבית כנסת בנתיבות.

משה גפני: מוסי, הבאתי דוגמה.

<ארז אורעד: אני לא בטוח שבתי הכנסת בנתיבות לא מצליחים כל-כך.

משה גפני: שם יש את הבבות.

משה גפני: מוסי, תן לי להשלים.

משה גפני: סעיף 46 עם התרומות לא מוסיף.

משה גפני: אתה לא תמצא פה בית ספר ממלכתי שהוא אוסף כסף למטרה של הלימודים, לשלם משכורת למורים ולמורות.

משה גפני: למה?

משה גפני: כי המדינה לגמרי בעניין.

משה גפני: הם לא יבואו להגיד שיש תרומות.

מוסי רז: לא רק שנמצא, גם ביקרתי בכזה ביום חמישי.

מוסי רז: בביאליק רוגוזין.

משה גפני: הם מבקשים לפי סעיף 46?

מוסי רז: אני לא יודע אם הם מבקשים אבל הם אוספים הרבה תרומות.

משה גפני: הם אוספים הרבה תרומות על פעילות חברתית ואז הם יכולים לבקש גם סעיף 46?

משה גפני: לא בטוח שהם מקבלים בגלל שבית הספר הוא בית ספר ממלכתי.

משה גפני: אותו דבר בית ספר של החינוך העצמאי, אגב.

משה גפני: זה שאנחנו מעלים את הסכום כל הזמן זאת תעודת עניות וזאת לא תעודת כבוד.

משה גפני: אנחנו מתגאים בזה שאנחנו בכל אופן מאפשרים לעמותות חברתיות ולא חשוב מאיזה צד.

משה גפני: יש פה כאלה שלא הייתי מאשר אותם לו זה היה הדיון, רק אני בדעה שצריך לאשר את כולם.

משה גפני: אתה לא נותן להם תקציב, אתה לא נותן להם כסף, תאפשר להן לפחות להשיג תרומות.

משה גפני: אם אתה שואל אותי האם תרומה לבית הכנסת בתל-אביב או תרומה לבית הכנסת בתל-אביב זה עשירים ועניים?

משה גפני: אני לא יודע להגיד לך.

משה גפני: לפי דעתי התרומות בנתיבות הן יותר גבוהות.

משה גפני: זה לא שאני יודע, אני רק מתאר לעצמי.

משה גפני: אני מעריך כך.

משה גפני: אין לארז אורעד או למי שהיה לפניו או למי שיהיה אחריו, קריטריון בעניין הזה.

משה גפני: אם רוצים לשנות את העניין הזה צריך לשנות את החוק, אבל אז נדרוש שהמדינה תיכנס זה מבחינתי היה יותר טוב.

משה גפני: המדינה יוצאת מהעניין ולכן העניין הזה הוא באמת כבוד שאנחנו לא זורקים אותם לכלבים.

משה גפני: זה עמותות חברתיות ולא חשוב איזה.

משה גפני: לטריאתלון נתנו פעמיים סעיף 46.

משה גפני: התפקיד שלו זה לבדוק האם מבחינה חוקית וטכנית העמותה עומדת בקריטריונים.

עמר בר-לב: איפה העמותה של הטריאתלון?

משה גפני: אין, זה לא פה, זה היה בקודם.

עמר בר-לב: בשנה האחרונה לא התחריתי לכן נתתם?

משה גפני: היה פעמיים.

משה גפני: אישרנו להם סעיף 46.

משה גפני: לכן, החלק הזה הוא שהוא עושה את עבודתו.

משה גפני: יש מועצה ציבורית שפועלת לידו.

משה גפני: הוא מעביר את זה לפה ואנחנו צריכים לאשר את זה.

משה גפני: בישיבה הקודמת שעסקנו בעניין הזה, סברתי ואני סבור גם היום, שיש מחסום שאותו צריך לעשות.

משה גפני: דבר שהוא לא שנוי במחלוקת.

משה גפני: אגב, אני קורא לציבור הערבי להגיש בקשות על סעיף 46.

משה גפני: באמת מספרם הוא קטן .

משה גפני: אני קורא להם להגיש בקשות.

אחמד טיבי: להגיש בקשה זה לעבור שבעת מדורי גיהינום.

עודד פורר: זה לכולם.

אחמד טיבי: לכולם.

עמר בר-לב: עמותת אחרי בזמנו ביקשה ולא קיבלה.

<ארז אורעד: אני לא זוכר בעל-פה.

<ארז אורעד: אני חושב שיש להם.

משה גפני: עמר, אני חושב שאישרנו להם.

משה גפני: ארז תבדוק, לפי דעתי אישרנו להם.

משה גפני: על כל פנים, אני מסיים ונותן לאחמד טיבי שביקש.

משה גפני: אמרתי ואני אומר גם עכשיו.

משה גפני: דעתי שיש עמותות שהן בקונצנזוס.

משה גפני: הרי מה אנחנו עושים פה?

משה גפני: אנחנו אומרים שמדינת ישראל מעודדת פעולות חברתיות בכל הנושאים שעליהם דיברנו וצריך לעזור להם.

משה גפני: יש דברים שהם לא בקונצנזוס.

משה גפני: יכולים להיות מקרים שמגיעים פה כאלה שהם לא בקונצנזוס.

משה גפני: אני לא מדבר על כאלה שהם במחלוקת, אלה במחלוקת אני מאשר.

משה גפני: כשהיה הנושא של רופאים והיה את הנושא של אלה שעסקו בעובדים זרים, היתה פה מחלוקת בוועדה.

משה גפני: אני הייתי בדעה שצריך לתת להם מכיוון שלא נכנסים למחלוקות בין קבוצות שונות.

משה גפני: אבל יש דברים שהם בקונצנזוס.

משה גפני: זה לא יכול להיות שאפילו תיאורטית לא תהיה אפשרות לוועדת הכספים שלא לאשר.

משה גפני: אני הצעתי שאולי נעשה אם יש 75%.

משה גפני: לא משנה, דברים שהם ממש בקונצנזוס שאין לגביהם ויכוח.

משה גפני: אני עדיין מתלבט בשאלה הזאת.

משה גפני: אני חושב שצריך לעשות את זה כי אחרת אין בכלל שיקול דעת.

משה גפני: נותנים סעיף 46.

משה גפני: יש לו עמותה, יש לו חברים בעמותה שהם לא חברי משפחה, יש לו מחזור של 30,000 שקלים, הוא מקבל והוא לא צריך לעבור שום דבר.

משה גפני: אני חושב שזה לא כך ואת זה צריך לשנות, אבל זה לא נושא הדיון עכשיו.

משה גפני: אחמד טיבי, בבקשה.

אחמד טיבי: ממבט על רשימות העמותות והמחזור עולה כי המחזור של רוב העמותות הוא כמה מאות אלפי שקלים, לפעמים מיליון פלוס מינוס, חוץ משתי עמותות.

אחמד טיבי: עמותה מס' 8 עלי באר 16, מיליון שקלים וסעיף מס' 54, אור עציון, 16 מיליון.

אחמד טיבי: מה זה העמותות האלה?

אחמד טיבי: מה מקורות התקציב שלהן?

אחמד טיבי: למה יש להן 16 מיליון שקלים מחזור.

<ארז אורעד: עמותת עלי באר זאת עמותה שהוקמה ב-1990.

<ארז אורעד: היא מפעילה רשת של בתי ספר וגני ילדים באזור ירושלים, רמות, תלפיות ועוד.

<ארז אורעד: בתי הספר שייכים למוסדות הפטור.

<ארז אורעד: הם אינם רשמיים.

משה גפני: הם מקבלים מהמדינה 30% מהתקציב שלהם.

<ארז אורעד: נכון.

<ארז אורעד: יש להם הקצבות בסך 4.3 מיליון, יש לי כאן את הפירוט.

<ארז אורעד: הם מקבלים תרומות של 11 מיליון שקלים וזה מה שמרכיב את המחזור שלהם.

<ארז אורעד: סך הכול, רוב העמותה הפעילות שלה, היא גם במשפחות מרקע סוציו אקונומי נמוך.

משה גפני: הם מוותרים על התרומות ובתנאי שהמדינה תיכנס לעניין.

<ארז אורעד: זה לגבי העמותה הזאת וכן ירבו.

<ארז אורעד: כמו שירבו המחזורים של העמותות אנחנו מאוד נשמח.

<ארז אורעד: כך המדינה תיתן יותר כסף מבלי שהיא בכלל מגיעה לוועדת הכספים.

<ארז אורעד: כשאומרים למשה אשר 285 גבית ומיליארד ארז החזיר אז יש לך רק 284 וזה יפה מאוד.

<ארז אורעד: עוד פעם, אני מדגיש שזה כסף שלא עובר דרך תקציב המדינה.

עודד פורר: יכול להיות שחלק מהמחזור של העמותה הוא מתקציב המדינה.

<ארז אורעד: כן.

<ארז אורעד: מה שהיא מקבלת כתקציב מהמדינה היא לא מקבלת שום זיכוי כי זה תקציב.

<ארז אורעד: יחד עם זה, מהמקור המימוני השני שלה שזה התרומות, נאמר, 10 מיליון זה 3.5 מיליון שקל החזר לאדם, שזה מסתכם בצורה אגרגטיבית לסך של מאות מיליוני שקלים לשנה, כפי שמוסי רז הזכיר כאן בתחילת הדיון.

<ארז אורעד: העמותה השנייה היא ישיבת אור עציון.

<ארז אורעד: זאת עמותה שמפעילה ישיבה תיכונית בתנאי פנימייה ופנימייה צבאית.

<ארז אורעד: יש לה המון הקצבות.

<ארז אורעד: רוב המחזור שלה זה מהקצבות, 16 מיליון שקלים.

<ארז אורעד: כאן אנחנו רואים תרומות בסכום בטל בשישים של כמה עשרות שקלים.

<ארז אורעד: עמותה כזאת, למשל, כן צריכה את האישור בשביל להגביר.

<ארז אורעד: זה כמו הביצה והתרנגולת.

<ארז אורעד: האם היא צריכה את האישור בשביל לקבל את התרומות או את התרומות כדי לקבל את האישור?

<ארז אורעד: בסופו של דבר זה מגביר לה את התרומות.

אחמד טיבי: בדרך כלל בתי ספר תיכוניים רגילים מקבלים אותן תמיכות ממשרד החינוך?

אחמד טיבי: בית ספר תיכון רגיל בתל-אביב.

<ארז אורעד: לא.

<ארז אורעד: בתי ספר ששייכים לחינוך הממלכתי הרשמי שמוכר.

<ארז אורעד: דרך אגב, יש חינוך שהוא לא מוכר.

<ארז אורעד: ממלכתי רשמי אנחנו בדרך-כלל לא נותנים.

<ארז אורעד: בית ספר רגיל שכולו מתוקצב מהמדינה אנחנו לא מאשרים.

<ארז אורעד: גילוי נאות, אני יכול לומר לך שהורים שרוצים תגבורים וכיוצא בכך, מקימים עמותות ידידים ליד בית הספר.

<ארז אורעד: זה דבר שהמחוקק מכיר אותו, גם בחוק העמותות וכיוצא בכך.

<ארז אורעד: הורים שרוצים לתת תגבור.

<ארז אורעד: היום בתי ספר בחינוך הממלכתי הרשמי, אסור להם גם לגבות דמי שכלול וכיוצא בכך.

מוסי רז: מה עם עמותות של יחידות צבאיות?

מוסי רז: עמותת בוגרים?

<ארז אורעד: אם יש לה מטרה ציבורית.

<ארז אורעד: אנחנו לא נותנים לעמותת הנצחה כדי להנציח מישהו מסוים.

<ארז אורעד: הוא צריך להוכיח שיש לו פעילות למטרה ציבורית כגון חינוך, תרבות וכיוצא בכך.

<ארז אורעד: אם יש את המטרה הציבורית אז כן.

<ארז אורעד: הן צריכות להיות לכולם.

<ארז אורעד: העיקרון שהפעילות תהיה לציבור בלתי מסוים, אם יכול להיות שהציבור יהיה מאופיין.

מוסי רז: מה זה בלתי מסוים?

מוסי רז: אני יכול להתקבל לישיבת אור עציון?

עודד פורר: לא היה מזיק לך, מוסי.

עודד פורר: אני מוכן לסדר לך.

רחל עזריה: בתור בת המגזר היינו קוראים לזה קייטנה.

רחל עזריה: אני לא בטוחה - - -

מוסי רז: אני שואל בשיא הרצינות, מה זה לציבור מסוים?

<ארז אורעד: הפרשנות שלנו שמטרה ציבורית זה לציבור בלתי מסוים.

<ארז אורעד: אם מחר בבוקר עושים משהו לצורך בריאות ומישהו צריך איזו כליה ומקימים משהו, אז אין דבר כזה מפני שזה לאדם מסוים.

משה גפני: לגבי אור עציון אני לא יודע, לפוניביש אתה יכול להתקבל.

מוסי רז: אני בא אליך בטענות אחרי זה.

משה גפני: אין דבר כזה שמישהו לא מתקבל, אלא אם כן הוא לא מתאים ברמה הלימודית.

משה גפני: אוי ואבוי אם היה דבר כזה.

משה גפני: תחליט לאן אתה רוצה ללכת.

מוסי רז: אני חושב שאם זה הכיוון אז אני מציע שנבטל את מס הכנסה.

מוסי רז: כל אחד יחליט לאיזה עמותה הוא משלם ונגמור את העניין.

משה גפני: מס הכנסה זה משהו אחר וזה משהו אחר.

משה גפני: הרי אתה נמצא במפלגה מאוד חברתית.

מוסי רז: זאת הפרטה של תקציב המדינה.

משה גפני: בבקשה, תביא את זה בתקציב המדינה, אני איתך.

יצחק וקנין: תשאל את כל העמותות אם הן מוכנות לוותר על סעיף 46.

יצחק וקנין: \

מוסי רז: מי שמקבל לא בטוח.

יצחק וקנין: דקה, דקה.

יצחק וקנין: תשאל את כל העמותות אם הן מוכנות לוותר על סעיף 46?

יצחק וקנין: הן יגידו לך שכן בתנאי שתזכה אותם על מע"מ.

יצחק וקנין: הם לא פטורים.

יצחק וקנין: הם משלמים מע"מ ולא מזדכים.

יצחק וקנין: אתה יודע כמה כסף זה?

מוסי רז: אתה צודק.

מוסי רז: בוא נגיש הצעת חוק.

עודד פורר: מוסי, אני אגיד לך עוד משהו.

עודד פורר: יש הרבה דברים שהעמותות האלה עושות שברגע שתכניס את זה להיות ממלכתי והמדינה תתחיל לעשות את זה, לא ייעשה כלום.

משה גפני: לא ייעשה כלום.

עודד פורר: זאת לא רק שאלה של תקציב, זה עניין של מחויבות.

<ארז אורעד: למען הפרוטוקול אני אקריא את מספרי הרשימה.

<ארז אורעד: יש לנו גם סעיף לפי סעיף 61 שנדבר על זה אחר-כך.

משה גפני: לא אחר-כך, אני מצביע על שניהם, על כל אחד בנפרד.

משה גפני: כבר הרבה זמן אנחנו עוסקים בזה.

<ארז אורעד: אני מבקש מכבוד היושב ראש וועדת הכספים לאשר את רשימת אישור מוסדות ציבור לעניין סעיף 46 לפקודת מס הכנסה שמספרה 1133418.

משה גפני: מי בעד?

משה גפני: מי נגד?

משה גפני: הצבעה בעד – רוב נגד – 1 נמנעים – 1 רשימת אישור מוסדות ציבור לעניין סעיף 46 לפקודת מס הכנסה נתקבלה.

משה גפני: הרשימה אושרה.

משה גפני: הלאה, סעיף 61 שתי עמותות.

<ארז אורעד: בהמשך לכך אני אבקש על הדרך לאשר את אישור מוסדות ציבור לעניין סעיף 61 לחוק מיסוי מקרקעין.

<ארז אורעד: רשימה שמספרה הוא 1133818.

משה גפני: מי בעד האישור?

משה גפני: מי נגד?

משה גפני: הצבעה בעד – רוב נגד – אין נמנעים – 1 רשימת אישור מוסדות ציבור לעניין סעיף 61 לחוק מיסוי מקרקעין נתקבלה.

משה גפני: הרשימה לפי סעיף 46 אושרה והרשימה לפי סעיף 61 אושרה.

משה גפני: תודה רבה, אני מודה לך.

משה גפני: תגיד לבנימין למקין שיבוא.

<ארז אורעד: אני מזכיר לכולם שהוא הגיע והוא אישר את זה שלכל העמותות ברשימה.

<ארז אורעד: גם שיירשם בפרוטוקול שאני מודה לך על הזירוז.

משה גפני: הישיבה נעולה.